**Шуақты жаз**

Жаз – әрбір оқушының ең сүйікті жыл мезгілі. Себебі үш айға созылатын демалыс басталады. Жазғы демалыс кезеңі қызықты және көңілді, яғни балалар демалысты асыға күтіп, уақытты барынша қызықты әрі көңілді өткізудің бірден-бір түрі - мектеп жанындағы сауықтыру лагеріне бару.

Балалар үшін бұл жай ғана демалыс орны емес, нағыз шытырман оқиғаларға толы қызықты мекен. Сауықтыру лагерінде жаңа достарға, түрлі спорттық жарыстарға және көңілді, қызықты ойындарға толы болады.

Сонымен бірге сауықтыру лагерьде балалар өз бетінше іс-әрекет жасауға, жеке дамуға, жақсы қарым-қатынас орнатуға үйренеді және өздеріне белгілі бір тәжірибе жинақтайды. Бұл-өмірдің өзіндік мектебі, онда балалар жаңа қоғамға бейімделуге дағдыланады.

Біздің гимназияның «Балдырған» сауықтыру лагерінің жұмысы «Шәкәрім атындағы гимназия» КММ-де ұйымдастырылды. Әрине, жазғы кезеңде бос уақытты жоспарлау кезінде баланың белсенді демалыс түрлеріне бейімділігін ескеру қажет. «Балдырған» сауықтыру лагерінде таңғы жаттығу, екі мезгілдік тамақтану, түрлі үйірмелер, спорттық ойындар, ән мен би жарыстары өткізіліп, қала орталығындағы саябаққа, хайуанаттар бағына, балаларға арналған бассейнге, мұражайға, танымдық экскурсияларға барып, өздеріне пайдалы хобби табуға және айналасындағы әлемді тануға бағытталған қызықты да танымдық іс-шаралар ұйымдастырылды.

Жазғы демалысты қызықты өткізуде қауіпсіздік ережелерін сақтауды да есімізден шығармаған абзал. Осы мақсатта біз жаз мезгілінде балалардың суға шомылу, орманға бару немесе қалада саяхаттау кезіндегі қауіпсіздік шараларын сақтау бойынша жадынама әзірленіп, оқушыларға кеңінен мағлұмат берілді.

Оқушыларды кітап оқуға баулу-мектептің, ұстаздардың ғана емес, қоғамның мәселесі. Себебі, қазіргі кезде бала кітап көп оқымайды. Осыған орай, балалардың бойында білімге, кітапқа деген құмарлықты қалай оятуға болады деген тақырыпта түрлі пікірталастар, викториналар ұйымдастырылып, «Абай» атындағы кітапханаға саяхат барысында балаларға арналған қызықты кітаптар тізімі ұсынылып, кітап оқуға кеңестер берілді. Балалар өздеріне ұнаған кітаптарды алып оқып, лагерь кезінде оқыған кітаптарынан алған әсерлерімен бөлісіп, ұнаған кейіпкерлерінің суретін салды.

Ұлттық және мәдени, тұрмыстық салт-дәстүр т.б ұғымдарды меңгеруге қалыптастыру тәрбиеші-ұстаздың басты міндеті.Бүгінгі күні атаның тәлім-тәрбиесін, әженің өнегелі әңгімесін қажет ететін,яғни, рухани тұрғыдан шөлдеген балалар үшін және жалпы қоғам үшін театр таптырмас мүмкіндік, қолымыздағы бағалана бермейтін алтын қазына. Сондықтан театрдың тәрбиедегі рөлі ерекше. Тұлғалық мәдениетіміздің деңгейі театрға баруымызбен өлшенеді деп ойлаймыз. Осыған орай, лагерь тәрбиеленушілерді «Сәкен Сейфуллин атындағы театрда» өткен «Ойыншықтар оянғанда» атты қойылымды көрді. Тәрбиеленушілер қойылымнан өмірдегі ақ пен қараны, жақсылық пен жамандықты айыратын таным дүниесі арқылы, ақыл-ой арқылы тұлғаны жақсылыққа шақырып, жамандықтан жиренуге тәрбиелейтін қойылымды тамашалады.

Тәрбиеленушілердің жазғы демалысын ұйымдастыру қашанда маңызды мәселенің бірі болып саналады. Жазғы демалыс тәрбиеленушілердің жылдың бос уақытының айтарлықтай бөлігін құрайды. Ол-мектептегі сабақтан гөрі баланың еркіндікке, өзін қызықтыратын істерді жасау және өздерінің еркін дамуы үшін қажеттіліктерін жүзеге асыратын кезең.

Сондықтан жазғы сауықтыру лагері тәрбиеленушілердің шығармашылық әлеуетін дамытуға, бос уақытын тиімді өткізуге, адами құндылықтарды дәріптеуге, өздерінің сан түрлі талантын ашып көрсетуге мүмкіндік берді деп ойлаймыз.

***Н.Т.Жумабекова, Ж.Ж.Намазбаева***

*«Сәкен Сейфуллин атындағы гимназиясы» КММ,*

*Қарағанды қаласы*



